FAU møte mandag 3.9.18 kl 18  
Referat

Tilstede: Siri Mette Gynnild, Britt Welve, Helena Nilsen, Monica Schjetne, Aina Midthjell Reppe, Jon Olav Nybjerkan, Christin Albertsen, Hanne Stavsøien, Janne Skjeringstad, Anita Wike, Stine Claussen, Lill Anita Steigedal (ref) og Arnt Inge Nilsen.

1. Valg av nytt FAU-styre:  
   1.klasse: Anita Åsvoll  
   2.klasse: Lill Anita Steigedal Sekretær  
   3.klasse: Stine Claussen / Britt Welve (begge får innkallelse til møtene)  
   4.klasse: Christin Albertsen  
   5.klasse: Monica Schjetne  
   6.klasse:   
   7.klasse: Silje Slåen

Det ble ikke tildelt roller (leder, nestleder og kasserer) da vi mangler en representant fra 6.klasse. Det blir ordnet i løpet av denne uka. Det vil bli innkalt til et nytt møte ila september der rollene tiltredes. Lill Anita lager invitasjon.

1. Klassekontakt-permene for forrige skoleår må samles inn. Taes opp på neste møte, slik at klassekontaktene i år snakker med klassekontaktene fra i fjor. Leveres til rektor.
2. Siri Mette informerer/refererer litt om hva FAU har jobbet med skoleåret 17-18.
3. Rektor informerer ang. ny E6 og konsekvenser det kan gi for skolen vår:  
   Vi kan miste større deler av uteområdet vårt, både foran skolen (smalere ut mot vegen) og bak skolen (akebakken pga gangfelt). Arnt Inge anbefaler at FAU jobber aktivt med dette og oppretter ei gruppe som formulerer skriv til politikerne. Det er snakk om elevenes trygghet/uteområde/læringsarena, og det vil bli uoversiktlig å ha ‘trafikk’ både foran og bak skolen.   
   Likeså er Støren barneskole en skole i vekst, så i løpet av noen få år vil det være 50-60 flere elever her. Enda en grunn til å ha stort nok uteområde!  
   Aina Midthjell Reppe ønsker å delta i denne gruppen; blir kalt inn til møter der saken diskuteres.
4. Rektor informerer om trivselsregler, elevenes rettigheter som er felles i kommunen. Viktig tema! Alle skal ha det bra på skolen. Oppstår det saker, har alle plikt til å fortelle det til rektor og rektor har 5 dager på å ta tak i saken. Dette er innholdet i opplæringslovens kapittel 9A. Det handler om å ha nulltoleranse mot all slags krenkelser i skolen. (Det blir poengtert fra møtedeltakerne at det er viktig å danne et godt fellesskap i klassene for å forebygge uvennskap/konflikter senere.)
5. Videre forteller rektor litt om bemanning/økonomi for skoleåret 2018-2019.   
   Det er styrket i år, flere lærere på skolen.  
   Ansatt to nye avd.ledere; Guro Nordvik for 1.-3.kl og Jorun Eggen for 4.-7.kl. I tillegg er Jorun spes-ped-ansvarlig på skolen. Kai Arne Lien er ny SFO-leder.

Det blir mer uteskole fremover; fysisk aktiv læring. For å få med de mer ‘aktive’ elevene. (Positive tilbakemeldinger fra møtedeltakerne ang. dette. Dette er også en grunn til at uteområdet bak skolen ikke må ødelegges pga ny E6..)  
Høsten 2020 vil fysisk aktiv læring bli lovpålagt fra regjeringen.

1. Rektor og personalet har bestemt at det blir to foreldremøter i år. Et for 1.-3.trinn og et for 4.-7.trinn. Møtet blir todelt; første del felles for alle (tema og gruppearbeid) og deretter klassevis. Rektor kommer med tips til hva klassekontaktene kan ta opp på foreldremøter for å skape enda mer gjensidig dialog. Kanskje oppfordre til noen ulike tema? F.eks: Lekser, mobilbruk, nettvett, vennskap, leggetid, kosthold etc. Ta opp hverdagslige ting og kanskje lage noen felles kjøreregler for klassen sin om det er nødvendig/ønskelig. Se [www.fug.no](http://www.fug.no) for tips til forberedelse av foreldremøter.
2. Ukeplaner og annen informasjon fra skolen vil snart komme via nett. Skolen skal bruke Zokrates, et læringsportal for alle elever på skolen. Foreldrene logger seg inn via id-porten. Zokrates kan lastes ned på PC, nettbrett og mobil.